บริษัทเกม การีนา ทำรายได้ 5,800 ล้านบาท ในประเทศไทย
คนเล่นเกม คงจะคุ้นเคยกับชื่อ “การีนา ออนไลน์” แพลตฟอร์มที่เป็นศูนย์รวมเกม ทั้งบน PC และ บนสมาร์ตโฟน รู้ไหมว่า ในปีที่ผ่านมา การีนา ออนไลน์ ทำรายได้ในไทยได้มากถึง 5,400 ล้านบาท
28 ก.ย. 2563

บริษัทเกม การีนา ทำรายได้ 5,800 ล้านบาท ในประเทศไทย /โดย ลงทุนแมน
คนเล่นเกม คงจะคุ้นเคยกับชื่อ “การีนา ออนไลน์”
แพลตฟอร์มที่เป็นศูนย์รวมเกม ทั้งบน PC และ บนสมาร์ตโฟน
รู้ไหมว่า ในปีที่ผ่านมา การีนา ออนไลน์ ทำรายได้ในไทยได้มากถึง 5,800 ล้านบาท
โมเดลธุรกิจของ การีนา เป็นแบบไหน?
ทำไมถึงมีรายได้มากมายขนาดนี้
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
╚═══════════╝
ก่อนอื่น มารู้จักความเป็นมาของ การีนา ออนไลน์ กันก่อน..
การีนา ก่อตั้งขึ้นในปี 2009 ในประเทศสิงคโปร์ โดย คุณฟอร์เรสต์ หลี่
ในช่วงแรก การีนา เริ่มต้นจากการเป็นผู้ให้บริการเกมออนไลน์
ก่อนจะมาพัฒนาแอปพลิเคชันชำระเงิน Airpay
และในปี 2015 ก็ได้เริ่มเข้าสู่ตลาดอีคอมเมิร์ซ โดยเริ่มให้บริการเว็บไซต์ Shopee
การีนา เติบโตได้ดี จนเป็นสตาร์ตอัป ระดับยูนิคอร์น
ซึ่งก็คือสตาร์ตอัป ที่มีมูลค่าเกิน 31,000 ล้านบาท
และต่อมาก็ได้เปลี่ยนชื่อบริษัทจาก Garena เป็น “Sea Limited”
เพื่อเตรียมเข้าระดมทุนในตลาดหลักทรัพย์
และในเดือนตุลาคม ปี 2017
Sea Limited ก็จดทะเบียนเข้าระดมทุนในตลาดหุ้นนิวยอร์ก (NYSE)
ซึ่งปัจจุบัน Sea Limited มีมูลค่าบริษัทประมาณ 2.2 ล้านล้านบาท
โดยปัจจุบัน ธุรกิจในส่วนเกมออนไลน์
ใช้ชื่อว่า กลุ่มธุรกิจ Digital Entertainment
ซึ่งในไทยดำเนินงานภายใต้ชื่อ “การีนา ออนไลน์”
เกมออนไลน์ที่ การีนา ออนไลน์ ให้บริการ
มีทั้งเกมที่ซื้อลิขสิทธิ์จากค่ายผู้พัฒนาเกม และเกมที่ลงทุนพัฒนาขึ้นเอง
ตัวอย่างเกมที่ซื้อลิขสิทธิ์มาให้บริการ
เช่น FIFA Online จากค่าย Electronic Arts หรือ EA
และ Blade & Soul จากค่าย NCSOFT
ตัวอย่างเกมที่พัฒนาขึ้นมาเองร่วมกับพันธมิตร
เช่น Free Fire เกมแนว Battle Royale
ที่มีผู้เล่นเฉลี่ยต่อวันมากสุดถึง 60 ล้านคน ในปี 2019
แล้วรายได้จากธุรกิจเกมของ Sea Limited มากแค่ไหน?
ในปี 2019 รายได้จากธุรกิจ Digital Entertainment
หรือที่เรียกกันว่า การีนา มากถึง 35,200 ล้านบาท
ทีนี้ คนที่ไม่เคยเล่นเกมของ การีนา ออนไลน์
ก็อาจจะสงสัยว่า เกมเหล่านี้สร้างรายได้อย่างไร
ซึ่งคำตอบก็คือ รายได้จะมาจาก การขายของภายในเกม
หรือที่เรียกว่า In-App Purchases
โดยโมเดลธุรกิจเกมของ การีนา จะเป็นลักษณะ “Freemium”
คือผู้ใช้งานสามารถดาวน์โหลดเกมลงเครื่อง และเล่นได้ฟรีโดยไม่ต้องเสียค่าใช้จ่ายใดๆ
แต่ถ้าอยากได้ไอเทม เครื่องแต่งกาย หรือแพ็กเกจพิเศษในเกม
ผู้เล่นก็จะต้องใช้เงินสด เพื่อซื้อสินค้าเหล่านั้นภายในเกม
ซึ่งถ้าถามว่า รายได้ที่ การีนา ออนไลน์ ทำได้ในไทย มากขนาดไหน?
บริษัท การีนา ออนไลน์ (ประเทศไทย) จำกัด
ปี 2018 รายได้ 5,517 ล้านบาท กำไร 7.6 ล้านบาท
ปี 2019 รายได้ 5,813 ล้านบาท กำไร 99 ล้านบาท
ซึ่งรายได้ในระดับนี้ มากกว่ารายได้ของ LINE
ผู้ให้บริการแอปแช็ต ที่คนไทยใช้งานอยู่ประมาณ 45 ล้านคน
บริษัท ไลน์ คอมพานี (ประเทศไทย) จำกัด
ปี 2018 รายได้ 2,331 ล้านบาท ขาดทุน 476 ล้านบาท
ปี 2019 รายได้ 3,655 ล้านบาท กำไร 35 ล้านบาท
จากเรื่องนี้ ก็ทำให้เห็นว่า
แม้ การีนา ออนไลน์ จะขายสินค้าที่ไม่สามารถจับต้องได้
แต่สิ่งที่จับต้องไม่ได้เหล่านั้น โดยเฉพาะเกม ก็สามารถสร้างมูลค่าได้มาก ไม่แพ้สินค้าอื่นๆ ในชีวิตเรา
มากถึงขนาดที่ การีนา ออนไลน์ สามารถดึงเงินจากกระเป๋าคนไทย ได้มากกว่าแอป LINE แอปที่คนไทยเกือบทุกคนต้องมี เกือบสองเท่า เลยทีเดียว..
----------------------
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-Sea Limited Annual Report 2019
-กรมพัฒนาธุรกิจการค้า
-